


ประกาศเทศบาลตำบลกำพวน
เรื่อง แบบบัญชีรายการที่ดินและสิ่งปลูกสร้าง (ภ.ด.ส.3) ในเขตเทศบาลตำบลกำพวน 
ตามพระราชบัญญัติภาษีที่ดินและสิ่งปลูกสร้าง พ.ศ. 2562 
เพื่อใช้ในการจัดเก็บภาษีที่ดินและสิ่งปลูกสร้างประจำปี พ.ศ. 2563
------------------------------------------------------------
		อาศัยตามอำนาจความในมาตรา 30 แห่งพระราชบัญญัติภาษีที่ดินและสิ่งปลูกสร้าง       พ.ศ. 2562 และข้อ 23 แห่งระเบียบกระทรวงมหาดไทย ว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 และข้อ 5 แห่งประกาศกระทรวงมหาดไทย ว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562
[bookmark: _GoBack]		บัดนี้ เทศบาลตำบลกำพวน ได้จัดทำแบบบัญชีรายการที่ดินและสิ่งปลูกสร้าง(ภ.ด.ส.3)    โดยแสดงประเภท จำนวน ขนาดของที่ดินและสิ่งปลูกสร้างการใช้ประโยชน์ในที่ดินและสิ่งปลูกสร้างและรายละเอียดอื่นที่จำเป็นแก่การประเมินภาษีในเขตเทศบาลตำบลกำพวน
		ฉะนั้น จึงแจ้งให้ผู้เสียภาษีตรวจสอบรายการที่ดินและสิ่งปลูกสร้าง ตามบัญชีแนบท้ายประกาศนี้ เฉพาะในเขตเทศบาลตำบลกำพวน หากปรากฏว่าแบบบัญชีรายการที่ดินและสิ่งปลูกสร้าง(ภ.ด.ส.3) ที่เทศบาลตำบลกำพวน จัดทำขึ้นไม่ถูกต้องตามความเป็นจริง ให้ผู้เสียภาษียื่นคำร้องต่อผู้บริหารท้องถิ่นเพื่อแก้ไขให้ถูกต้อง ภายใน 15 วัน นับแต่วันที่ประกาศ
		จึงประกาศให้ทราบโดยทั่วกัน

ประกาศ ณ วันที่ 25 พฤษภาคม 2563

(นายวรากร  กิจการ)
นายกเทศบาลตำบลกำพวน

